**---הודעה לעיתונות---**

***נבחרת קטנועי Kymco ממשיכה להתחזק:***

***Kymco G-Dink 250i ABS החדש בישראל***

* ***ה-G-Dink 250i ABS מציע את הקטנוע האידיאלי לרכיבה בעיר ומחוצה לה עם מנוע בנפח 250 סמ"ק, מערכת ABS והוא היחיד בקטגוריה עם מדרס רגליים שטוח שמאפשר נשיאת מטענים גדולים וכבדים***
* ***ה-G-Dink החדש מגיע לישראל בעיצוב קרבי ומיוחד עם צביעות מבריקות ייחודיות, מסיכת חזית חדשה, עם פסי נורות LED לצד הפנסים הקדמיים ועוד***
* ***מחירו של ה-*** ***G-Dink 250i ABS החדש יעמוד על 25,000 שקלים ("על הכביש")***

**תל אביב, ‏יום שני 13 נובמבר 2017**

קבוצת עופר אבניר, יבואנית מותג הקטנועים Kymco בישראל, החלה בשיווק הדגם החדש והמשופר של הקטנוע המושלם לעיר – G-Dink 250i ABS. מאז שהוצג בשווקים האירופאים ובשוק הישראלי ב-2012, ה-G-Dink כבש מאות רוכבים ישראליים ועשרות בתי עסק ומשמש ככלי עבודה אמין, חזק ונוח לרכיבה ממושכת בתוך העיר ומחוצה לה. בשלוש השנים האחרונות, נמכרו מעל ל-1,100 קטנועים מדגם ה-G-Dink 250, נתון ההופך אותו לדגם המוביל של Kymco בקטגורית ה-250 סמ"ק, ולאחד מהדגמים הנמכרים ביותר בשוק הישראלי בקטגורית הנפח שלו.

הדגם החדש של קטנוע ה-G-Dink המוכר והאהוב ממשיך עם אותן נקודות כוח שהפכו אותו לרב מכר בישראל, ומשפר אותן כשהוא מצליח לצאת מהבחינה העיצובית מהתבנית הקבועה לקטנועי הקטגוריה ולמרות המראה הספורטיבי, להישאר נאמן לשימושיות הרבה שאפיינה את הדגם מאז ומתמיד.

הקטנוע מצויד במנוע חד צילינדר 4 פעימות בעל גל זיזים עליון יחיד, מקורר נוזל, הזרקת דלק אלקטרונית, ובנפח 250 סמ״ק המפיק 19.8 כ"ס. לקטנוע מיכל דלק בנפח 9 ליטרים, חישוקי גלגלים העשויים סגסוגת אלומיניום קלה וקשיחה, והוא מאובזר במערכת ABS ובלוח שעונים חדש. כמו בעבר, גם הדגם החדש מתבדל מהמתחרים בזכות רצפה שטוחה המבוקשת מאוד ע״י רוכבים פרטיים ולקוחות עסקיים בשל תוספת היכולת של נשיאת משאות חריגים ונוספים מעבר לתא המטען הקיים.

לוח השעונים של ה-G-Dink 250 כולל שעון אנלוגי לסל"ד ותצוגה דיגיטלית למהירות. כמו כן, כולל המסך הדיגיטלי שפע של מידע לטובת הרוכב, כולל מד דלק, מד מרחק מתאפס, טמפרטורת נוזל הקירור, שעון זמן, נורת התראה לטיפול התקופתי, נורת התראת לחץ שמן ואף חיווי לשיחה נכנסת לסלולארי הרוכב.

ל-G-Dink החדש עיצוב קרבי ומיוחד עם מסיכת חזית חדשה הכוללת זוג פנסים קדמיים שעוצבו מחדש בצורה זוויתית לטובת מראה ספורטיבי יותר, עם עיטורי פסי נורות LED לצד הפנסים. המשקף הקדמי הוצר והוגבה לטובת מיגון רוח משופר ובאופן המונע מערבולות רוח ועדיין שומר על עיצוב ספורטיבי ושימושי. לראשונה בקטגוריה: דיסק הבלימה הפרפרי מלפנים, בקוטר 240 מ"מ, מגיע כשהוא מתהדר בצביעה מעניינת ושונה לדפנות הדיסק. בנוסף, מתבדל עיצובו של הקטנוע משאר הדגמים בקטגוריה, בזכות צביעה ייחודית ונפרדת, בחלק מהצביעות הזמינות, לחלקי לפאנל הקדמי מתחת לפנסים ומתחת למושב הרוכב.